1.2 ปัจจัยความเสี่ยง

ความเสี่ยงเกี่ยวกับอัตราแลกเปลี่ยน

ผู้ส่งออกทั้งหมดหลีกเลี่ยงไม่ได้ที่จะได้รับผลกระทบจากการเคลื่อนไหวของอัตราแลกเปลี่ยน
ถึงแม้ว่ารายได้ส่วนใหญ่ของบริษัทเป็นเงินเยน
และบริษัทได้รับผลกระทบจากการเคลื่อนไหวของอัตราแลกเปลี่ยนไม่มากนัก เนื่องจากวัตถุดิบเกือบ
60% ของต้นทุนการผลิตสั่งซื้อเป็นสกุลเงินเดียวกัน
จึงเป็นเสมือนการป้องกันความเสี่ยงอันเกิดจากการเปลี่ยนแปลงของอัตราแลกเปลี่ยนเงินตราไปในตัว
แต่อย่างไรก็ตาม การเปลี่ยนแปลงของสกุลเงินไทย และ ญี่ปุ่น ในสองสามเดือนสุดท้ายของปี พ.ศ.
2555 และโครงการบางโครงการที่ผลิตที่โรงงาน Xiamen
ซึ่งรายได้และวัตถุดิบจำเป็นต้องเป็นใช้เงินสกุลอื่น
ทำให้เราต้องเสี่ยงต่ออัตราแลกเปลี่ยนที่กำหนดให้เป็นเงินสกุลอื่น เนื่องจากมีความเสี่ยง
ที่อัตราแลกเปลี่ยนที่ไม่คงที่ สกุลเงิน ”QE” ในปัจจุบันนี้
ทุกประเทศจะกดดันรัฐบาลให้มีมาตรการป้องกันเกี่ยวกับ สกุลเงินของพวกตน และเราคาดว่า ปี
พ.ศ. 2556 จะมีแนวโน้มการเคลื่อนไหวการแลกเปลี่ยนของสกุลเงินที่ขึ้น ๆ ลง ๆ อย่างต่อเนื่อง
ซึ่งจะมีผลกับการดำเนินงานของบริษัทฯ

ความเสี่ยงเกี่ยวกับราคาน้ำมัน

ในปี 2555 ราคาน้ำมันดิบในตลาดโลกสูงตลอดทั้งปี ซึ่งมีผลกระทบต่อค่าขนส่งในภาคต่าง ๆ
ทั้งหมดโดยเฉพาะอย่างยิ่งสำหรับผู้ส่งออก
ผลจากราคาน้ำมันขึ้นสูงทำให้มีผลกระทบต่อบริษัทฯเนื่องจากค่าขนส่งที่ผันแปรระหว่าง 10% และ
15% ของต้นทุนทั้งหมดของบริษัทฯ และบริษัทฯ คาดว่าราคาน้ำมันจะยังคงมีไม่แน่นอนต่อไป
อย่างต่อเนื่องในปี 2556 ซึ่งเป็นผลมาจากความเคลื่อนไหวของเศรษฐกิจเอเซีย
และสถานการณ์ในตะวันออกกลาง

ความเสี่ยงผู้ถือหุ้นใหญ่มีอิทธิพลในการกำหนดนโยบายการจัดการ

เนื่องจากปลายปี พ.ศ. 2555 กลุ่ม ดร. ไนยวน ชิ ถือหุ้นเกือบ 14% ของหุ้นที่ชำระแล้ว
และทางกลุ่ม ได้ส่งผู้แทนเข้าถือตำแหน่งประธานคณะกรรมการ และ ประธานเจ้าหน้าที่บริหาร
ของบริษัท จึงทำให้กลุ่มมีอำนาจอย่างมากใน การกำหนดนโยบายการจัดการของบริษัท
อย่างไรก็ตาม ดร.ไนยวน ชิ ได้แสดงเจตนาในหลายครั้ง ที่จะเชิญผู้ถือหุ้นรายใหญ่ใหม่ ๆ
ให้เข้ามาเป็นกรรมการ และแสดงเจตจำนงค์ว่าพร้อมที่จะลาออกจากตำแหน่งของเขาในเวลาใด ๆ
ก็ตามที่ หาตัวแทนที่เหมาะสมได้ อีกทั้งในปลายเดือนกันยายน ที่จะถึงนี้ ดร.ไนยวน ชิ
จะครบกำหนดเกษียณอายุตามระเบียบของบริษัทฯ
และอาจจะเป็นโอกาสดีสำหรับผู้ถือหุ้นที่จะตัดสินว่าจำเป็นต้องมีกลุ่มผู้ถือหุ้นรายอื่นเข้ามาบริหารจัดการใหม่ในบริษัทฯ
หรือไม่

ความเสี่ยงที่ขึ้นอยู่กับเพียงลูกค้ารายใหญ่จำนวนน้อยราย

บริษัทดำเนินธุรกิจการทำโครงสร้างสำเร็จรูปและการส่งโครงสร้างเหล็กใหญ่ตามคุณสมบัติเฉพาtที่แต่ละโครงการกำหนด
ลูกค้าใหญ่ของเราคือ Kajima Corporation, Shimizu Corporation, Takenaka
Corporation และ Obayashi Corporation ซึ่งเป็นบริษัทใหญ่ 4 ราย และเป็นบริษัท
ก่อสร้างชั้นนำในประเทศญี่ปุ่น และเป็นรายได้หลักทั้งหมดของบริษัทฯ มากกว่า 75%
ของบริษัทในระหว่างปี 2555 มาจากบริษัทเหล่านี้ ดังนั้น การสูญเสียลูกค้าใด ๆ
ก็ตามในลูกค้าเหล่านี้ จะมีผลกระทบต่อการดำเนินการของบริษัทนี้
อย่างไรก็ดีบริษัทได้กำหนดนโยบายแผนการขยายเข้าสู่ตลาดอื่น เพื่อลดความเสี่ยงนี้
และการตระเตรียมงาน ได้ดำเนินไปในช่วงปี พ.ศ.2555 แล้ว และจะดำเนินการต่อไปในปี พ.ศ.
2556

ความเสี่ยงเกี่ยวกับการจัดหาวัตถุดิบ

วัตถุดิบสำคัญที่ใช้ในการทำโครงสร้างสำเร็จรูปคือเหล็กรีดร้อน
บริษัทสั่งซื้อเหล็กรีดร้อนชนิดพิเศษจาก JFE Steel Corporation
โรงงานเหล็กที่ใหญ่เป็นอันดับสองในประเทศญี่ปุ่น และเป็นแหล่งจัดหาหลักของบริษัท
มีมูลค่านำเข้าประมาณ 70% ของมูลค่าทั้งหมดของบริษัทนี้
ความสำเร็จของนโยบายของบริษัทที่จะกระจายความเสี่ยงในการพึ่งพา
ผู้จัดหาวัตถุดิบเพียงผู้เดียวเป็นไปได้โดยทางการจัดหาเหล็กแผ่นที่มีลักษณะเดียวกันและมีคุณสมบัติคล้ายกันจาก
SHINHNITTETSU SUMIKIN Corporation ในประเทศญี่ปุ่น และ POSCO Corporation
ในเกาหลี
บริษัทยังได้ดำเนินการสำรวจหาความเป็นไปได้ของการซื้อวัสดุจากโรงงานจีนโดยทางโรงงานของเราที่ประเทศจีน
ในปี 2555 บริษัท ได้ใช้เหล็ก ที่ผลิตในประเทศจีนจำนวน 10,000 ตัน
เพื่อผลิตสินค้าส่งไปที่ประเทศญี่ปุ่น
ถึงแม้ว่าราคาเหล็กจีนจะสูงขึ้นเนื่องจากอัตราแลกเปลี่ยนปัจจุบันนี้มากกว่าปีก่อน
เรายังคาดหวังว่าการใช้เหล็กจีนอาจจะทำให้เราได้เปรียบคู่แข่งในประเทศญี่ปุ่น ในปีที่จะมาถึงนี้
อย่างไรก็ดี
การรวมโรงงานใหญ่ที่ผลิตเหล็กทั่วโลกที่ผ่านมาเร็วๆนี้ได้สร้างระบบการผูกขาดทางการค้า
โดยใช้การควบคุมราคาและผลิตผลอย่างไม่เป็นทางการ ซึ่งอาจจะนำไปสู่ราคาที่สูงขึ้น
ซึ่งเป็นผลทำให้ผู้ทำโครงสร้างสำเร็จรูปใด ๆ จะต้องเก็บกักวัตถุดิบในจำนวนที่เพียงพอ
และมีราคาที่เหมาะสม

ความเสี่ยงเกี่ยวกับเศรษฐกิจ และอุตสาหกรรมในประเทศญี่ปุ่น

ธุรกิจของบริษัทในการจัดหาโครงสร้างเหล็กขนาดใหญ่สำหรับอาคารสูง 90%
ซึ่งเป็นผู้รับเหมาใหญ่ในประเทศญี่ปุ่น
เหตุการณ์ภัยพิบัติทางเศรษฐกิจโลกมีผลกระทบอุตสาหกรรมการก่อสร้างอย่างร้ายแรง
ไม่ยกเว้นอุตสาหกรรมการก่อสร้างของญี่ปุ่น ทำให้เกิดความล่าช้า
การยกเลิกโครงการกลายเป็นเรื่องปกติ โครงการก่อสร้างต่าง ๆ ลดจำนวนลง
และผลที่ตามมาคือความต้องการงานโครงสร้างเหล็กสำเร็จรูปลดลงอย่างกว้างขวาง
อีกทั้งโครงการสำหรับผู้รับเหมาญี่ปุ่นทั้งในและรอบ ๆ กรุงโตเกียว
เกิดความล่าช้าอย่างมากหลังจากแผ่นดินไหวและภัยพิบัตินิวเคลียร์ที่ Fukushima เมื่อเดือนมีนาคม
พ.ศ.2554 ซึ่งเราประมาณการว่าอาจจะใช้เวลาอีกสองสามปีจึงจะกลับสู่ภาวะปกติ
(ถึงแม้ว่ารัฐบาลใหม่จะพยายามสำหรับการคืนกลับสู่สภาพเดิมในอนาคตอันใกล้
มันก็จะต้องใช้เวลาอย่างน้อย 1 - 2 ปีก่อนที่จะสะท้อนในอุตสาหกรรมการก่อสร้าง)

ความเสี่ยงเกี่ยวกับการได้มาซึ่ง MCS Steel-Xiamen

การลงทุนของบริษัทฯในประเทศจีนไม่ได้รับความสำเร็จมากนัก
เนื่องจากการควบคุมจัดการที่ไม่เพียงพอ ดังนั้น บริษัทจึงโอนหุ้นทั้งหมดที่ Hua Yin Holding
และซื้อหุ้นบางส่วนจากผู้ถือหุ้นเดิม จึงทำให้มีสัดส่วนการถือหุ้น 80% ของโรงงาน Xiamen
และเข้าควบคุมการจัดการของบริษัท โรงงาน Xiamen จะถูกใช้เป็นโรงงานผลิตให้ MCS Steel
ด้วย ไม่ว่าจะเป็นการส่งออกยังประเทศญี่ปุ่น หรือประเทศอื่น หรือ ตลาดภายในของจีน
นอกจากนั้นยังจะเป็นศูนย์สนับสนุนการจัดหาให้ กลุ่ม MCS เมื่อปีที่แล้วเราสามารถรับโครงการระดับ
5,000 ตัน สองโครงการส่งออกไปประเทศญี่ปุ่นด้วยเหล็กที่ผลิตในประเทศจีน อย่างไรก็ตาม
ความจริงก็คือจะต้องใช้เวลาในการปรับองค์กร การจัดการด้านการเงิน
ตลอดจนการประกันระบบคุณภาพที่โรงงาน Xiamen ให้เพียงพอเป็นผลสำเร็จ
อีกทั้งความข้อพิพาทระหว่างประเทศจีน
กับประเทศญี่ปุ่นมีผลกระทบต่อความพยายามของเราที่จะประมูลราคาโครงการญี่ปุ่นต่าง ๆ